sagorsarker/bangla-wikipedia huggingface dataset:
বাল্যবিবাহ নিষিদ্ধ আইন, ২০০৬

ভারতে ১লা নভেম্বর ২০০৭ সালে বাল্যবিবাহ নিষিদ্ধকরণ আইন কার্যকর হয়। ২০১২ সালের অক্টোবরে ভারতের সুপ্রীম কোর্ট একটি বাল্যবিবাহের সাথে যৌন অপরাধমূলক বিচারের রায় দেয়, এ কারণে ভারতের অপরাধমূলক বিচার বিভাগের ব্যতিক্রমকে অপসারণ করা হয়, যা এত দিন পর্যন্ত নাবালক স্ত্রীকে ধর্ষণকারী পুরুষের আইনি সুরক্ষা দিয়ে আসছিল।
ইউনিসেফ ১৮ বছর বয়সের আগেই বিবাহকে বাল্যবিবাহ হিসাবে সংজ্ঞায়িত করে এবং এই প্রথাকে মানবাধিকার লঙ্ঘন বলে বিবেচনা করে। প্রথাগত, সাংস্কৃতিক ও ধর্মীয় সুরক্ষার মূলনীতির কারণে দীর্ঘদিন ধরে বাল্যবিবাহের মত সমস্যার বিরুদ্ধে লড়াই খুবই কঠিন একটি যুদ্ধ। ২০০১ সালের আদমশুমারি অনুযায়ী ভারতের ১৮ বছরের কম বয়সী ১৫ লাখ মেয়ে ইতিমধ্যেই বিয়ে করেছে। এই ধরনের শিশু বিয়ের ক্ষতিকারক ফলাফলগুলি হল, শিশু পরিবার ও বন্ধুদের কাছ থেকে শিক্ষা ও পৃথকীকরণ জন্য সুযোগ হারায়, যৌন শোষণ, প্রাথমিক গর্ভাবস্থা এবং স্বাস্থ্যের ঝুঁকি, গার্হস্থ্য সহিংসতার ক্ষেত্রে শিশুটি বেশি ঝুঁকিপূর্ণ, উচ্চ শিশু মৃত্যুর হার, কম ওজন বাচ্চার জন্ম ইত্যাদি।
থেলমা রিটার

থেলমা রিটার (; জন্ম: ১৪ ফেব্রুয়ারি ১৯০২ - ৫ ফেব্রুয়ারি ১৯৬৯) ছিলেন একজন মার্কিন অভিনেত্রী। তিনি শ্রমিক-শ্রেণির চরিত্রে তার হাস্যরসাত্মক চরিত্র এবং তার বলিষ্ঠ নিউ ইয়র্কের উচ্চারণের জন্য সর্বাধিক পরিচিত। তিনি ছয়বার শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেছেন, যা এই বিভাগে সর্বাধিক মনোনয়নের রেকর্ড। গ্লেন ক্লোজ শ্রেষ্ঠ অভিনেত্রী ও পার্শ্ব অভিনেত্রী বিভাগে ৭টি মনোনয়ন নিয়ে তার থেকে এগিয়ে যাওয়া একমাত্র অভিনেত্রী। তার অস্কার মনোনীত চলচ্চিত্রসমূহ হল "অল অ্যাবাউট ইভ" (১৯৫০), "দ্য মেটিং সিজন" (১৯৫১), "উইথ আ সং ইন মাই হার্ট" (১৯৫২), "পিকআপ অন সাউথ স্ট্রিট" (১৯৫৩), "পিলো টক" (১৯৫৯), "বার্ডম্যান অব আলকাট্রেজ" (১৯৬২)। তার অভিনীত সর্বশেষ চলচ্চিত্র হল "হোয়াট্‌স সো ব্যাড অ্যাবাউট ফিলিং গুড?" (১৯৬৮)।
মঞ্চে তিনি "নিউ গার্ল ইন টাউন" নাটকে অভিনয়ের জন্য ১৯৫৮ সালে শ্রেষ্ঠ অভিনেত্রী বিভাগে টনি পুরস্কার অর্জন করেন এবং টেলিভিশনে "গুডইয়ার টেলিভিশন প্লেহাউজ"-এ অভিনয় করে ১৯৫৫ সালে একটি প্রাইমটাইম এমি পুরস্কারের মনোনয়ন লাভ করেন।
রিটার ১৯০২ সালের ১৪ই ফেব্রুয়ারি নিউ ইয়র্ক সিটির ব্রুকলিনে জন্মগ্রহণ করেন। তার পিতা চার্লস রিটার ও মাতা লুসি রিটার। তিনি তার পিতামাতার প্রথম সন্তান। ১৯০৫ সালের নিউ ইয়র্ক রাজ্যের জনশুমারি অনুযায়ী রিটারের জন্মের সময় তার পিতা একজন বইয়ের দোকানদার ছিলেন। রিটার কিশোর বয়সে তার অভিনয় জীবন শুরু করেন, তিনি হাই স্কুলের নাটকে ও স্টক কোম্পানিতে অভিনয় করতেন। পরবর্তী কালে তিনি আমেরিকান একাডেমি অব ড্রামাটিক আর্টস থেকে প্রাতিষ্ঠানিক শিক্ষা অর্জন করেন।
রিটার ১৯২৭ সালে অভিনেতা জোসেফ মোরানের সাথে বিবাহ বন্ধনে আবদ্ধ হন। মোরান ১৯৩০-এর দশকের মাঝামাঝি সময়ে তার পেশা পরিবর্তন করেন এবং প্রথমে প্রতিনিধি ও পরে বিজ্ঞাপন নির্বাহী হিসেবে কর্মজীবন শুরু করেন। বিবাহ পরবর্তী সময়ে রিটার মঞ্চে সফল হতে না পেরে অভিনয় থেকে সরে গিয়ে তার দুই সন্তান মনিকা ও জো'কে লালন পালনের দিকে মনযোগী হওয়ার সিদ্ধান্ত নেন।
স্বৈরাচার প্রতিরোধ দিবস

স্বৈরাচার প্রতিরোধ দিবস বাংলাদেশে ১৪ ফেব্রুয়ারি তারিখে পালিত হওয়া একটি দিবস। ১৯৮২ সালে বাংলাদেশের তৎকালীন স্বৈরশাসক হুসেইন মুহাম্মদ এরশাদ সরকার একটি শিক্ষানীতি প্রণয়ন করে যার পরিপ্রেক্ষিতে ১৯৮৩ সালের ১৪ই ফেব্রুয়ারি তারিখে উক্ত শিক্ষানীতির বিরুদ্ধে শিক্ষার্থীরা প্রতিবাদ ও বাংলাদেশ সচিবালয়ে স্বারকলিপি প্রদান করার কর্মসূচী গ্রহণ করে। প্রতিবাদ সমাবেশে পুলিশ গুলি চালায় এবং বেশ কিছু হতাহতের ঘটনা ঘটে। তখন থেকে দিনটিকে স্বৈরাচার প্রতিরোধ দিবস হিসেবে পালন করা শুরু হয়।
বাংলাদেশ সেনাবাহিনীর তৎকালীন প্রধান হুসেইন মুহাম্মদ এরশাদ ১৯৮২ সালের ২৪ মার্চ রাষ্ট্রপতি আবদুস সাত্তারের নির্বাচিত সরকারকে উৎখাত করে রাষ্ট্র ক্ষমতা দখল করে এবং বাংলাদেশের সংবিধান রহিত করে সাত্তারের জাতীয় সংসদ ও মন্ত্রিসভা বাতিল ঘোষণা করেন। একইসাথে তিনি নিজেকে সশস্ত্র বাহিনীর সর্বাধিনায়ক ঘোষণা করে সামরিক আইনে জারিকৃত সব বিধিবিধান ও আদেশকে দেশের সর্বোচ্চ আইন হিসেবে ঘোষণা করেন।
একই বছর এরশাদের শিক্ষামন্ত্রী ড.মজিদ খান একটি শিক্ষানীতি প্রণয়ন করেন। সেখানে প্রথম শ্রেণী থেকেই আরবি ও দ্বিতীয় শ্রেণী থেকে ইংরেজি শিক্ষা বাধ্যতামূলক করা হয়। উচ্চশিক্ষা অর্জনের জন্য মাপকাঠি করা হয় মেধা অথবা পঞ্চাশ শতাংশ ব্যয়ভার বহনের ক্ষমতা। এটি নিয়ে শিক্ষার্থীদের মধ্যে অসন্তোষ দেখা দেয় এবং তারা ১৭ সেপ্টেম্বর থেকে এর বিরুদ্ধে বিক্ষোভ ও আন্দোলন শুরু করেন। শিক্ষার্থীদের তিনটি দাবি ছিল,
এরই ধারাবাহিকতায় ১৯৮৩ সালের ১৪ ফেব্রুয়ারি শিক্ষার্থীরা ঢাকা বিশ্ববিদ্যালয়ের বটতলায় মিলিত হন এবং বাংলাদেশ সচিবালয় অভিমুখে যাত্রা শুরু করেন। মিছিলে পুলিশ টিয়ার গ্যাস, জলকামান ও গুলি বর্ষণ করে। যার ফলে জাফর, জয়নাল, মোজাম্মেল, আইয়ুব, কাঞ্চন, দিপালীসহ বেশ কিছু শিক্ষার্থী নিহত হন এবং অসংখ্য শিক্ষার্থী আহত ও গ্রেফতারের শিকার হন। আন্দোলনের মুখে পরবর্তীতে শিক্ষানীতিটি স্থগিত করা হয়।
ইথান আম্পাডু

ইথান কোয়ামে কোল্ম রেইমন্ড আম্পাডু (জন্ম ১৪ সেপ্টেম্বর ২০০০) হলেন একজন পেশাদার ফুটবলার যিনি একজন সেন্ট্রে ব্যাক অথবা রক্ষণাত্মক মধ্যমাঠের খেলোয়াড় হিসেবে ইংলিশ ফুটবল ক্লাব চেলসি এবং ওয়েলস্ জাতীয় ফুটবল দল-এর হয়ে খেলে থাকেন। ২০১৭ সালের নভেম্বর মাসে তিনি ওয়েলস্ এর হয়ে জেষ্ঠ খেলোয়াড় হিসেবে অভিষিক্ত হন। পূর্বে আম্পাডু তার নিজ শহর এক্সেটার সিটির ফুটবল ক্লাব এক্সেটার সিটির হয়ে খেলেছেন, যেখানে তিনি মাত্র ১৫ বছর বয়সে সবচেয়ে কনিষ্ঠ খেলোয়াড় হিসেবে ক্লাবটির প্রথম সারির দলের হয়ে মাঠে নেমেছিলেন।
জন্ম, ইংল্যান্ডের ডেভন কাউন্টির এক্সেটার শহরে, আম্পাডু আইরিশ সাবেক পেশাদার ফুটবলার কোয়ামে অাম্পাডুর পুত্র। তিনি তার নিজ শহরের ফুটবল ক্লাব এক্সেটার সিটির কিশোর একাডেমীর সৃষ্টি, মাত্র ১৪ বছর বয়সে তিনি ক্লাবটির অনূর্ধ্ব-১৮ দলের হয়ে প্রথম মাঠে নামেন, ২০১৬ সালের ৯ই আগস্ট, ইএফএল কাপ-এর প্রথম পর্বে আরেক ইংলিশ ফুটবল ক্লাব ব্রেটফোর্ড-এর বিপক্ষে হওয়া খেলাটিতে তিনি মাত্র ১৫ বছর ১০ মাস এবং ২৬ দিন বয়সে তার ক্লাবের হয়ে জেষ্ঠ দলে অভিষেক হয়, সেন্ট জেমস পার্ক-এ হওয়া খেলাটিতে তিনি পুরো ১২০ মিনিট মাঠে ছিলেন এবং খেলাটিতে তার দল ১-০ গোলে জয় পায়।
২০১৭ সালের ১লা জুলাই, আম্পাডু বিশ্বের সবচেয়ে জনপ্রিয় ফুটবল লিগ ইংলিশ প্রিমিয়ার লিগ-এর বিখ্যাত ফুটবল ক্লাব চেলসি-এর সাথে একটি চুক্তিতে আবদ্ধ হন। ক্লাব দুটি ১৬ বছর বয়সীর জন্য একটা গ্রহণযোগ্যতামূলক ফি'তে পৌছানোর জন্য প্রচেষ্টা চালায় এবং শেষ পযন্ত কোন সিদ্ধান্তে পৌছাতে পারেনি। তখনো,২০১৭ সালের Yet, নভেম্বর মাসে, এক্সেটার সিটির চেয়ারম্যান জুলিয়ান ট্যাগ বলেন যে, দুইটি ক্লাবের মধ্যে এখনো ইতিবাচক সম্পর্ক বিদ্যমান, যদিও খেলোয়াড়টির নির্ধারিত মূল্য নিয়ে ক্লাব দুইটির মধ্যেও "ব্যাপক বৈষম্য" ছিলো'। এর কারণে আমাদের ট্রাইবুনালে বিচারসভায় যেতে হয়েছিলো।
২০১৭ সালের ২০শে সেপ্টেম্বর, ইএফএল কাপের তৃতীয় রাউন্ডে ইংলিশ ক্লাব নটিংহ্যাম ফরেস্ট-এর বিপক্ষে খেলায় আম্পাডু তার দল চেলসির হয়ে অভিষিক্ত হন, ম্যাচ চলাকালীন ৫৫তম মিনিটে তার সতীর্থ চেস ফেব্রিগাস-এর বদলে তিনি মাঠে নামেন।
আম্পাডু আন্তর্জাতিকভাবে ওয়েলস্ জাতীয় ফুটবল দল-এর হয়ে খেলে থাকেন। তার মা ওয়েলস্ এর হওয়ার কারণে তিনি সে দলে খেলার যোগ্যতা অর্জন করেছেন। এছাড়াও তিনি পূর্বে ইংল্যান্ড, আয়ারল্যান্ড এবং ঘানার হয়ে প্রতিনিধিত্ব করার যোগ্য ছিলেন।
২০১৭ সালের ২৬শে মে, মাত্র ১৬ বছর বয়সে ২০১৮ ফিফা বিশ্বকাপ-এর জন্য যোগ্যতা অর্জনকারী ম্যাচে সার্বিয়া দলের সাথে খেলাকে সামনে রেখে গঠিত ওয়েলস্ জেষ্ঠ জাতীয় দলে আম্পাডু ডাক পান।
মালাবার বিবাহ আইন, ১৮৯৬

১৮৯৬ সালে, মাদ্রাজ সরকার ১৮৯১ সালের মালাবার বিবাহ কমিশনের সুপারিশ করা মালাবার বিবাহ আইন পাস করে। এই আইনের বলে, মালাবারে, যে কোন সম্প্রদায়, যাঁরা "মরুমাক্কাতায়ম" (মাতৃতান্ত্রিকতা) পালন করেন, তারা "সম্বন্ধম" করে বিবাহ নিবন্ধন করতে পারবেন। এটি নিষিদ্ধ করণ আইন না হয়ে একটি অনুমতিসূচক আইন ছিল: একটি সম্পর্ক নিবন্ধিত কিনা, তা সম্পূর্ণরূপে সম্পর্কের সাথে যুক্ত মানুষদের সিদ্ধান্ত ছিল।
স্যার সি. শঙ্করণ নায়ার দ্বারা শুরু করা কাজটি, মূলত ব্যর্থ ছিল। পানিক্কর লক্ষ্য করেন, এই আইন প্রবর্তনের ২০ বছর পরেও মাত্র ছয়টি সম্পর্ক নিবন্ধিত হয়েছে এবং সবগুলিতেই স্বয়ং নায়ার পরিবারের সদস্যরাই জড়িত ছিল।
নায়ার সম্প্রদায় দ্বারা অনুশীলন করা, সম্পর্কের একটি ধরন ছিল "সম্বন্ধম"। নৃতত্ত্ববিদ ক্রিস্টোফার ফুলার বলেছেন, "নায়ারদের বিবাহ পদ্ধতি, তাদের নৃতাত্ত্বিক বৃত্তের সব সম্প্রদায়ের মধ্যে, সবচেয়ে বিখ্যাত"। থমাস নসিটার মন্তব্য করেছেন, তাদের সমাজে, যার মধ্যে আছে প্রাক-বয়ঃসন্ধিতে "থালিকেট্টু কল্যাণম" অনুষ্ঠান এবং সমান ঘরে অথবা উচ্চ শ্রেণী বা জাতিতে বিবাহ এবং একধরনের বহুভর্তৃকত্ব উভয়েই অনুমোদিত, "এতট অলস ব্যবস্থা ছিল যে 'বিবাহের' অস্তিত্ব আদৌ ছিল কিনা সে বিষয়ে সন্দেহ হয়।" পুরুষ এবং মহিলা উভয়েরই বিভিন্ন সঙ্গী থাকতে পারত। তারা উভয়েই সম্পর্ক ভেঙে বেরিয়ে যেতে পারত এবং সামান্য চেষ্টাতেই অন্য সঙ্গী পেয়ে যেত।
"সম্বন্ধম" ব্রিটিশ ঔপনিবেশিক সরকার দ্বারা স্বীকৃত ছিল না, তারা বলতেন এটি আসলে বিবাহিতা না হয়েও স্ত্রীরূপে ব্যবহৃত হত্তয়া। সিভিল কোর্ট এই বিষয়টি তাদের এক্তিয়ারে নয় বলে জানায়, এর প্রধান কারণ, সম্পর্কটি সহজেই উভয় পক্ষের দ্বারা মীমাংসিত হতে পারত এবং এটিতে সম্পত্তির অধিকার সংক্রান্ত কিছু ছিল না। এই অঞ্চলের জমি জায়গার ওপর নাম্বুদিরি ব্রাহ্মণদের পরিপূর্ণ দখলের কারণে, তারা খুবই প্রভাবশালী ছিলেন। এই সম্প্রদায়ের বাইরের মানুষেরা মনে করতেন, নিম্ন সম্প্রদায়ের নায়ার মহিলাদের ওপর যৌন প্রবেশাধিকার লাভের জন্য নাম্বুদিরি পুরুষরা এই প্রভাব কাজে লাগাতেন। 
"মরুমাক্কাতায়ম" ও ঔপনিবেশিক প্রশাসকদের কাছে একটি উদ্বেগের বিষয় ছিল। 
"মরুমাক্কাতায়ম" নিয়ে অসন্তুষ্টির প্রকাশ ১৮৭০ ও ১৮৮০র পত্র পত্রিকায় বিশেষভাবে প্রকাশ হয়, এবং ঔপনিবেশিক প্রশাসক উইলিয়াম লোগান সেই সময়ের একটি সরকারী রিপোর্টে এর বিরুদ্ধে কথা বলেন। মাদ্রাজ বিধান সভায়, এই প্রথাকে বৈধতা দিতে নায়ার একটি বিল চালু করতে গেলে, ১৮৯০ সালে মামলা শুরু হয়। এর ফলে ১৮৯১ সালে প্রশাসন মালাবার বিবাহ কমিশন প্রতিষ্ঠা করে। মাতৃতান্ত্রিকতা প্রথার তদন্তের উদ্দেশ্যে এটি শুরু হয় এবং বিবাহ, পরিবার প্রতিষ্ঠান এবং উত্তরাধিকারের মত ঐতিহ্যগত প্রথায় পরিবর্তনগুলি কার্যকর করার জন্য আইনি ব্যবস্থাগুলি ব্যবহার করা উচিত কিনা তা সুপারিশের সাথেও অভিযুক্ত করা হয়েছিল।
ক্লাউডিয়া কিম

দক্ষিণ কোরিয়ায় ফিরে যাওয়ার আগে কিম যুক্তরাষ্ট্রে ছয় বছর তার শৈশব কাটিয়েছিলেন। 
২০০৫ সালে তিনি তার বিনোদন অভিষেক করেছিলেন যখন কিম মডেলিং প্রতিযোগিতায় জিতেছিলেন এবং মেডিক্যাল নাটক , "ব্রেইন" (২০১১) এবং গুপ্তচর কমেডি "সেভেন্থ গ্রেড সিভিল সার্ভেন্ট" (২০১৩), এবং সিটকম "স্ট্যান্ডবাই" (২০১২)তে একটি নেতৃস্থানীয় ভূমিকা সমর্থনকারী ভূমিকা পালন করেছিলেন। কিম "মার্কো পোলো" (২০১৪) এবং "" "" (২০১৫) এ,অভিনয় করে আন্তর্জাতিক খ্যাতি অর্জন করেছেন 
কিম ২০১৮ সালের চলচ্চিত্র এ নাগিনী চরিত্রে অভিনয় করেছেন।
বালাসন নদী

বালাসন নদী পশ্চিমবঙ্গ রাজ্যের উত্তরবঙ্গের দার্জিলিং জেলার গুরুত্বপূর্ণ নদীগুলির একটি৷
বালাসন নদী দার্জিলিং জেলা সদর থেকে ১৮ কিলোমিটার উত্তরে সুকিয়া জোড়পোখরি অঞ্চল থেকে সৃৃষ্ট হয়ে দক্ষিণ ও দক্ষিণ পূর্ব দিকে প্রবাহিত হয়ে উত্তরবঙ্গ সমভূমিতে শিলিগুড়ি শহরের দক্ষিণপ্রান্তে মহানন্দা নদীর সাথে মিলিত হয়েছে৷ নদীটি পোখরিবঙ উপত্যকা, ধোত্রেইয়া, আম্বোটিয়া, বালাসন, নাগরি, মুন্ডাকোটি প্রভৃতি চাবাগান ও সোনাদা টাউন ও শিলিগুড়ি শহরের উপর দিয়ে প্রবাহিত৷ এর দক্ষিণপাড়ে জোড়পোখরি বন্যপ্রাণ অভয়ারণ্যটি অবস্থিত৷
বালাসন নদীর তীরবর্তী আদা, দারুচিনি, কমলালেবু সহ আরো বিভিন্ন স্থানীয় মশলার চাষ ভালো হয়৷
বেবে নানকী

বেবে নানাকি (পাঞ্জাবী: ਬੇਬੇ ਨਾਨਕੀ) (১৪৬৪–১৫১৮), শিখধর্মের প্রতিষ্ঠাতা এবং প্রথম গুরু (শিক্ষক) গুরু নানকের বড় দিদি ছিলেন। বেবে নানাকি শিখধর্মের একটি গুরুত্বপূর্ণ ধর্মীয় চরিত্র, তাকে বলা হয় প্রথম গুরশিখ। তিনি প্রথম তার ভাই এর "আধ্যাত্মিক বিশিষ্টতা" বুঝতে পারেন।
বেবে নানাকি ও তার ভাই, মেহতা কালু এবং মাতা ত্রিপ্তার সন্তান। তিনি জন্মেছিলেন লাহোরের কাছে চহল শহরে, (এখনকার কাসুর জেলা)। বেবে নানাকির নামকরণ করেছিলেন তার মাতামহ এবং মাতামহী। নানাকিঁয়া শব্দ, যার অর্থ মায়ের দিকের পিতামাতার ঘর, এই শব্দ থেকে তারা নানাকি নামকরণ করেছিলেন।
সম্মানের একটি চিহ্ন হিসাবে বেবে এবং জি তার নামে যোগ করা হয়েছিল। বেবে কথাটি বড় দিদিকে সম্মান জানানোর জন্য বলা হয় এবং সম্মান জানাতে যে কোন মানুষকেই জি বলা হয়। মাত্র ১১ বছর বয়সে বেবে নানাকির বিয়ে দিয়ে দেওয়া হয়। তখনকার দিনে কম বয়সে বিয়ে করা প্রথার মধ্যে পড়ত।
বেবে নানাকির তার ভাইয়ের প্রতি একটি অসাধারণ আনুগত্য ছিল। তিনি প্রথম তার ভাইয়ের "আলোকিত আত্মা" চিনতে পারেন। তিনি গুরু নানকের থেকে ৫ বছরের বড় ছিলেন, কিন্তু তিনি ভাইয়ের প্রতি একজন মায়ের একটি ভূমিকা পালন করেন। তিনি তাকে কেবল তাদের পিতার কাছ থেকে রক্ষা করেছেন তাই নয়, তিনি নিঃশর্তভাবে তাকে ভালোবাসতেন। ১৫ বছর বয়সে গুরু নানক দেবকে বেবে নানাকির সাথে বাস করতে পাঠানো হয়েছিল। তার ভেতরে স্বাধীনতার বীজ বপন করার জন্য, তিনি তার জন্য পত্নীর খোঁজ করা শুরু করলেন। তার স্বামীকে নিয়ে, বেবে নানাকি গুরু নানক দেবকে বিবাহ দেবার জন্য একজন মহিলাকে খুঁজে বার করলেন। তার নাম মাতা সুলখনি। 
যেহেতু বেবে নানাকির নিজের সন্তান ছিল না তিনি তার ভাইয়ের সন্তানদের খুব ভালবাসতেন। তিনি তার ভাইয়ের সন্তান - শ্রী চন্দ এবং লখমি চন্দকে বড় করে তোলেন। 
বেবে নানাকি গুরু নানক দেবের প্রথম অনুসারী হিসাবে পরিচিত। তিনি চিরতরে তার প্রতি এবং তার কারণের প্রতি নিবেদিত প্রাণ ছিলেন। পাশাপাশি, তিনি গুরু নানক দেবকে, সঙ্গীত ব্যবহার করে ঈশ্বরের প্রতি ভক্তি প্রদর্শন করার অনুপ্রেরণা দেওয়ার জন্য পরিচিত হয়ে আছেন। তিনি বুঝেছিলেন নানক দেবের সংগীত প্রতিভা আছে, তাই তিনি তাকে আরও সাহায্য করার জন্য একটি রবাব কিনে দেন। 
১৫১৮ সালে বেবে নানকী মারা যান। তার শেষ ইচ্ছা হিসাবে তিনি চেয়েছিলেন তার ভাই, গুরু নানক দেব, যেন মৃত্যুশয্যায় তার পাশে থাকেন। তিনি যখন শেষ নিঃশ্বাস নিচ্ছেন, তখন তাকে জপজি সাহিব থেকে পাঠ করে শোনানো হয়।
জেএসসিএ আন্তর্জাতিক স্টেডিয়াম কমপ্লেক্স

জেএসসিএ আন্তর্জাতিক স্টেডিয়াম কমপ্লেক্স ঝাড়খণ্ডের রাঁচি-তে নির্মিত বহুমূখী স্টেডিয়াম। এখানে ঝাড়খণ্ডের প্রথম আন্তর্জাতিক মানের ক্রিকেট স্টেডিয়াম নির্মাণ করা হয়।
এখনো অব্দি ১টি অএশীয় দেশ ভারতের বিরুদ্ধে এই মাঠে জয় পেয়েছে। নিউজিলান্ড।
অ্যানাদার ব্রিক ইন দ্য ওয়াল

"অ্যানাদার ব্রিক ইন দ্য ওয়াল" ব্রিটিশ রক ব্যান্ড পিংক ফ্লয়েডের ১৯৭৯ সালের রক অপেরা "দ্য ওয়াল" অ্যালবামের একটি তিন অংশের কম্পোজিশন, যেটি রচনা করেছেন ব্যান্ডটির বেসবাদক রজার ওয়াটার্স। "অংশ ২", বিদ্যালয়ে কঠোরতার বিরুদ্ধে একটি প্রতিবাদী গান, যেখানে শিশুদের কয়ার বৈশিষ্ট্যায়িত হয়েছে। প্রযোজক বব এজরিনের পরামর্শে, পিংক ফ্লয়েড অ্যালবামে ডিস্কো উপাদান যুক্ত করেছে।
আরনল্ড লেইন

"আরনল্ড লেইন" ইংরেজ সঙ্গীতজ্ঞ সিড ব্যারেট রচিত ব্রিটিশ রক ব্যান্ড পিংক ফ্লয়েডের একটি দ্বৈত একক গান যেটি ১০ মার্চ ১৯৬৭ সালে প্রকাশিত হয়েছিল।
সমস্ত ট্র্যাক সিড ব্যারেট কর্তৃক রচিত, শুধুমাত্র ইন্টারস্টেলার ওভারড্রাইভ ব্যতীত, যেটি যৌথভাবে রচনা করেছেন সিড ব্যারেট, রজার ওয়াটার্স, রিচার্ড রাইট. এবং নিক মেইসন।
মেগ টিলি

মেগ টিলি (; জন্ম: মার্গারেট এলিজাবেথ চ্যান, ১৪ ফেব্রুয়ারি ১৯৬০) হলেন একজন কানাডীয়-মার্কিন অভিনেত্রী ও ঔপন্যাসিক। তিনি "অ্যাগনেস অব গড" (১৯৮৫) চলচ্চিত্রে অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল "সাইকো টু" (১৯৮৩), "দ্য বিগ চিল" (১৯৮৩), "মাসকেরেড" (১৯৮৮) এবং "ভ্যালমন্ট" (১৯৮৯)। "সাইকো টু" ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কারের মনোনয়ন লাভ করেন। টিলি "বোম্ব গার্লস" (২০১২-১৩) টিভি ধারাবাহিকে অভিনয় করে ২০১৩ সালে নাট্যধর্মী ধারাবাহিকে সেরা প্রধান অভিনেত্রী বিভাগে কানাডীয় স্ক্রিন পুরস্কার অর্জন করেন।
টিলি ছয়টি উপন্যাস রচনা করেছেন, তন্মধ্যে রয়েছে "পরকাপাইন" (২০১৭), যেটির জন্য তিনি শিলা এ. এগফ শিশু সাহিত্য পুরস্কারের ফাইনালিস্ট হয়েছিলেন। মেগ টিলি অভিনেত্রী জেনিফার টিলির ছোট।
টিলি ১৯৬০ সালের ১৪ই ফেব্রুয়ারি ক্যালিফোর্নিয়ার লং বিচে জন্মগ্রহণ করেন। তার মাতা প্যাট্রিশিয়া অ্যান (জন্মনাম: টিলি) একজন কানাডীয় শিক্ষক এবং তার পিতা হ্যারি চ্যান একজন ব্যবসায়ী। তার পিতা চীনা-মার্কিন, অন্যদিকে তার মাতা আইরিশ ও ফিনীয় বংশোদ্ভূত। তার বড় বোন জেনিফার টিলি (জ. ১৯৫৮)।
টিলির যখন তিন বছর বয়স, তখন তার পিতামাতার বিবাহবিচ্ছেদ ঘটে। বিবাহবিচ্ছেদের পর টিলি তার মা ও সৎ বাবা জন ওয়ার্ডের নিকট ব্রিটিশ কলাম্বিয়ার টেক্সাডা আইল্যান্ডে বড় হন। টিলি পরবর্তী কালে বলেন ওয়ার্ড খুবই উগ্র স্বভাবের ছিলেন। তার সৎবাবার হাত থেকে রেহাই পেতে তিনি ১২ বছর বয়সে নাচের তালিম নেওয়া শুরু করেন, এবং কয়েক বছরেই তিনি দক্ষ ব্যালেরিনা হয়ে ওঠেন।
টিলি অ্যান্থনি পারকিন্সের সাথে "সাইকো টু" (১৯৮৩) এবং কেভিন ক্লিন, গ্লেন ক্লোজ, টম বেরেঞ্জার, উইলিয়াম হার্ট, জেফ গোল্ডব্লাম, জোবেথ উইলিয়ামস ও ম্যারি কে প্লেসের সাথে লরেন্স কাসডানের "দ্য বিগ চিল" (১৯৮৩) চলচ্চিত্রে অভিনয় করেন। "সাইকো টু" ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কারের মনোনয়ন লাভ করেন।
টিলি ১৯৮৫ সালে জেন ফন্ডা ও অ্যান ব্যানক্রফ্‌টের সাথে "অ্যাগনেস অব গড" চলচ্চিত্রে নাম ভূমিকায় অভিনয়ের জন্য সমাদৃত হন। এতে একজন নানের ভূমিকায় অভিনয় করে তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
টিলি পরবর্তী কালে "মাসকেরেড" (১৯৮৮), মিলশ ফরমানের "ভ্যালমন্ট" (১৯৮৯), জ্যাক নিকোলসনের সাথে "দ্য টু জ্যাকস" (১৯৯০) এবং ক্রিস্টিন লাটির সাথে "লিভিং নরমাল" (১৯৯২) চলচ্চিত্রে অভিনয় করেন। ১৯৯৩ সালে তিনি ভীতিপ্রদ চলচ্চিত্র "বডি স্ন্যাচার্স"-এ অভিনয় করেন এবং এরপর ১৫ বছর অভিনয় থেকে বিরত ছিলেন।
টিলি "বোম্ব গার্লস" (২০১২-১৩) টিভি ধারাবাহিকে অভিনয় করে ২০১৩ সালে নাট্যধর্মী ধারাবাহিকে সেরা প্রধান অভিনেত্রী বিভাগে কানাডীয় স্ক্রিন পুরস্কার অর্জন করেন।
সনম রে

সনম রে একটি ২০১৬ সালের ভারতীয় প্রণয়ধর্মী চলচ্চিত্র। এতে অভিনয় করেছেন উর্বশী রাউটেলা, পুলকিত সম্রাট ও যামী গৌতম।
অর্চনা শর্মা

অর্চনা শর্মা, বা ঐশিকা শর্মা, একজন ভারতীয় অভিনেত্রী এবং মডেল। উনি কলিউড (তামিল), টলিউড (তেলুগু) ও মলিউডের (মালয়ালম) চলচ্চিত্রে অভিনয় করেন। ২০০৯ সালের "তোঝি"তে উনি প্রথম অভিনয় করেন। ২০১১ সালের "শান্তি আপ্পুরাম নিত্য"-তেও উনি কাজ করেন। বর্তমানে আইএসবিআর চেন্নাইতে উনি এমবিএ করছেন। "শান্তি আপ্পুরাম নিত্য"-তে ওনার আকর্ষণীয় অভিনয়ের জন্য প্রচুর দর্শক ওনার ভক্ত হয়ে পরে।
অর্চনার পরিবার বিহারের বাসিন্দা। বেঙ্গালুরুতে ওনার জন্ম হয় এবং চেন্নাই আসবার পূর্বে উনি মুম্বাইতে বসবাস করেন। অভিনেত্রী হওয়ার পূর্বে উনি মডেলিং করতেন। উনি চল্লিশের অধিক বিজ্ঞাপনে কাজ করেছেন, যেমন চেন্নাই এবং কেরালাতে ফ্রান্সিস আলুক্কাস জুয়েলারি এন্ড টেক্সটাইলস্‌, আরএমকেভি, ইউনিভারসেল মোবাইল, সিটি ইউনিয়ন ব্যাংক এবং পিজিয়ন কুকার।
অর্চনা মার্শাল আর্টে প্রশিক্ষিত এবং ব্লাক বেল্ট অর্জন করেছেন। উনি একজন প্রশিক্ষিত ভরতনাট্যম শিল্পী।
পরিচালক এলাঙ্গো লক্ষণন এর তামিল ছায়াছবি "তোঝি" তে অর্চনা শর্মা প্রথম অভিনেত্রী রূপে আত্মপ্রকাশ করেন। "শান্তি আপ্পুরাম নিত্য" চলচ্চিত্রে উনি শারীরিকভাবে আকর্ষণীয় চরিত্রে অভিনয় করেন। পরবর্তীকালে উনি এস. এ. চন্দ্রশেখরের "ভেলুতু কাট্টু" ও জয় আকাশের "অত্তিগাই" ছায়াছবিতে অভিনয় করেন। আর. পি. পটনায়িক এর "ফ্রেন্ডস বুক" চলচ্চিত্রের মাধ্যমে উনি তেলুগু সিনেমাতে পা রাখেন।"সেকন্ড ইনিংস" ওনার প্রথম মালয়ালম ছায়াছবি। উনি পার্বতী মারিয়া কলম্বাস নামক একটি চরিত্রে অভিনয় করেন যে মনু মাধব বলে একজনের প্রেমে পড়ে। মনু মাধবের চরিত্রে অভিনয় করেন রাজীব পিল্লাই। পিরমাদেতে একটি গানের দৃশ্যগ্রহণের সময় উনি এবং ওনার সহশিল্পী রাজীব পিল্লাই পাহাড় থেকে প্রায় পড়ে যাচ্ছিলেন।
কেরলে মুসলিমদের মধ্যে বাল্যবিবাহ

কেরলের মুসলমানদের মধ্যে বাল্যবিবাহের বিষয়টি নিয়ে ২০১৩ সালের ১৪ই জুন একটি বিজ্ঞপ্তি প্রকাশ করে ভারতীয় ইউনিয়ন মুসলিম লীগের সামাজিক কল্যাণ বিভাগ (কেরলের ক্ষমতাসীন ইউনাইটেড ডেমোক্র্যাটিক ফ্রন্ট (ইউডিএফ) এর একটি অংশ)। বিজ্ঞপ্তিতে বিবাহ নিবন্ধককে মুসলিম বিবাহ নিবন্ধন করতে নির্দেশ দেয় যদিও দলগুলি শিশু বিবাহ আইন দ্বারা নির্ধারিত বয়স অর্জন না করে। রাজনৈতিক দল ও মুসলিম মহিলা সংগঠনগুলি বলছে যে এটি বাল্যবিবাহকে উৎসাহিত করবে। একটি সংশোধনীর পর, শুধুমাত্র ২০১৩ সালের ২৮ জুনের পূর্বে কম বয়সী বিবাহ নিবন্ধিত হতে পারে। কেরালায় নয়টি বিশিষ্ট মুসলিম সংগঠন সম্প্রদায় বিয়ে-বয়সের বিধিনিষেধ থেকে মুক্তির জন্য আইনি পদক্ষেপ গ্রহণ করেছে, তারা বলছে যে মহিলাদের জন্য ন্যূনতম বিবাহের বয়স নির্ধারণ (বাল্যবিবাহ আইন অনুসারে ১৮ বছর নির্ধারিত) এবং তাতে সুপ্রীম কোর্টের অনুমোদন মুসলিম আইনের লঙ্ঘন। 
ইন্ডিয়ান ইউনিয়ন মুসলিম লীগ (আইইউএমএল) শিশু বিবাহ আইনের বিরোধিতা করে আসছিল যে এটি মুসলিম ব্যক্তিগত আইনকে লঙ্ঘন করে।  ইন্টিগ্রেটেড চাইল্ড ডেভলপমেন্ট স্কিমের জরিপ মতে ২০১২ সালে কেরালার মালাপুরামে ১৩ থেকে ১৮ বছর বয়সী ৩,৪০০ মেয়ের বিয়ে হয়েছে তার মধ্যে ২,৮০০ জন মুসলমান ছিল। ২০০৮ সালে, ৪,৯৫৫টি বাল্যবিবাহিত দম্পতির মধ্যে ৪,২৪৯টি মুসলমান ছিল। যদিও বেশিরভাগ মুসলিম ধর্মীয় সংগঠন এবং ধর্মীয় নেতারা সরকারি বিজ্ঞপ্তির পক্ষালম্বন করেছেন, তবে মুসলিম নারীরা এটির বিরোধিতা করেছে।
২০১৩ সালের ১৩ জুন ২8 বছর বয়সী সংযুক্ত আরব আমিরাতের নাগরিক জসীম মোহাম্মদ আবদুল করিম আব্দুলহাম্মদ ১৭ বছর বয়সী মালাপুরামের একটি অনাথ আশ্রমের এক মেয়েকে বিয়ে করেছিলেন। দুই সপ্তাহ পর তিনি দেশ ছেড়ে চলে যান, পরে তাকে টেলিফোনে তিন তালাক দিয়ে দেয়। এই ঘটনার দ্বারা শিশু বিবাহের উপর অসম্মান ঘটেছিল এবং পরে কেরল হাইকোর্ট কান্নুরের ১৪ বছর বয়সী মেয়ের বিয়ে বন্ধ করে দেয়।
আরিয়াদান শওকাথ এই বিষয় নিয়ে চলচ্চিত্র নিমার্ণ করেন, , যা জাতীয়ভাবে প্রশংসিত হয়।
গীতা গোপীনাথ

গীতা গোপীনাথ (জন্ম ৮ই ডিসেম্বর ১৯৭১) একজন ভারতীয় আমেরিকান অর্থনীতিবিদ। তিনি হার্ভার্ড বিশ্ববিদ্যালয়ে জন জ্বানস্ট্রা আন্তর্জাতিক গবেষণা ও অর্থনীতির অধ্যাপক। এর সঙ্গে তিনি জাতীয় ব্যুরো অফ ইকোনমিক রিসার্চ এ আন্তর্জাতিক অর্থনীতি ও ব্যষ্টিক অর্থনীতি কর্মসূচির সহ-পরিচালক এবং কেরালার মুখ্যমন্ত্রীর অর্থনৈতিক উপদেষ্টা হিসেবে কাজ করেছেন। তিনি ২০২২ সালের ২১ জানুয়ারী থেকে আন্তর্জাতিক মুদ্রা তহবিলের (আইএমএফ) প্রথম উপ-ব্যবস্থাপনা পরিচালক হিসাবে কাজ করেছেন। তিনি এর আগে ২০১৯ এবং ২০২২ এর মধ্যে আইএমএফ-এর প্রধান অর্থনীতিবিদ হিসাবে কাজ করেছিলেন।
গোপীনাথ অক্টোবর, ২০১৮ সালে আন্তর্জাতিক মুদ্রা তহবিলের প্রধান অর্থনীতিবিদ নিযুক্ত হয়েছেন। তিনি গবেষণা করেছেন মূলতঃ আন্তর্জাতিক অর্থ ও ব্যষ্টিক অর্থনীতি নিয়ে।
গোপীনাথ ভারতের কলকাতায় জন্মেছেন। পরে তার স্কুলজীবন কেটেছে মহীশূরের নির্মলা কনভেন্ট স্কুলে। তিনি টি ভি গোপীনাথ এবং ভিসি বিজয়লক্ষ্মীর দুই কন্যার মধ্যে ছোট। তার বাবা এবং মা দুজনেই কেরালার কন্নুরের মানুষ। তার মা, ভিসি বিজয়লক্ষ্মী, ভেদিয়ারা চন্দ্রোথু পরিবারের মেয়ে, যেটি থিরুভিতামকুর/কোলাথিরির একটি উপ-শাখা। এটি মূলতঃ এসেছে তিরুবনন্তপুরম জেলা এবং কন্নুর জেলা থেকে। এ. কে. গোপালনের সঙ্গে তার বাবা টি ভি গোপীনাথ সম্পর্কযুক্ত।.
তিনি দিল্লি বিশ্ববিদ্যালয়ের লেডি শ্রী রাম কলেজ ফর উইমেন থেকে ১৯৯২ সালে বি.এ. ডিগ্রী এবং ১৯৯৪ সালে দিল্লি বিশ্ববিদ্যালয়েরই দিল্লি স্কুল অফ ইকোনমিক্স থেকে অর্থনীতিতে এম.এ. ডিগ্রী লাভ করেন। তিনি এছাড়াও ১৯৯৬ সালে ওয়াশিংটন বিশ্ববিদ্যালয় থেকে এম.এ. ডিগ্রী লাভ করেন। ২০০১ সালে তিনি প্রিন্সটন বিশ্ববিদ্যালয় থেকে পিএইচ.ডি. অর্জন করেন। প্রিন্সটন-এ ডক্টরেট গবেষণাকালে তিনি প্রিন্সটন এর উড্রো উইলসন ফেলোশিপ রিসার্চ পুরস্কার পেয়েছিলেন।.
২০১৮ সালের অক্টোবরে গীতা গোপীনাথ আন্তর্জাতিক মুদ্রা তহবিলের প্রধান অর্থনীতিবিদ নিযুক্ত হন। 
গীতা গোপীনাথ হার্ভার্ড বিশ্ববিদ্যালয়ে জন জ্বানস্ট্রা আন্তর্জাতিক গবেষণা ও অর্থনীতির অধ্যাপক। তিনি জাতীয় ব্যুরো অফ ইকোনমিক রিসার্চএ আন্তর্জাতিক অর্থনীতি এবং ব্যষ্টিক অর্থনীতি প্রোগ্রামের সহ-পরিচালক, ফেডারেল রিজার্ভ ব্যাংক অফ বোস্টনে পরিদর্শী অধ্যাপক, ফেডারেল রিজার্ভ ব্যাংক অফ নিউ ইয়র্কের অর্থনৈতিক পরামর্শদাতা প্যানেলের সদস্য, ভারতের কেরালার মুখ্যমন্ত্রীর অর্থনৈতিক উপদেষ্টা, আমেরিকান ইকোনমিক রিভিউ এর সহ-সম্পাদক, বর্তমান হ্যান্ডবুক অফ ইন্টারন্যাশনাল ইকোনমিক্স এর সহ সম্পাদক, এবং রিভিউ অফ ইকোনমিক স্টাডিজ এর সম্পাদক।
২০১৮ সালের অক্টোবরে, আন্তর্জাতিক মুদ্রা তহবিলের (আই এম এফ) পরিচালন অধিকর্তা ক্রিস্টিন লাগার্ড গীতা গোপীনাথকে আইএমএফের গবেষণা বিভাগের অর্থনৈতিক পরামর্শদাতা ও পরিচালক নিযুক্ত করেন। 
২০১৮ সালে তিনি আমেরিকান একাডেমি অব আর্টস অ্যান্ড সায়েন্সেস এর একজন সহকর্মী নির্বাচিত হন। ২০১৭ সালে তিনি, ওয়াশিংটন বিশ্ববিদ্যালয়ের বিশিষ্ট প্রাক্তন শিক্ষার্থী পুরস্কার পান। ২০১৪ সালে তিনি আন্তর্জাতিক মুদ্রা তহবিলের ৪৫ জন শীর্ষ অর্থনীতিবিদদের মধ্যে ২৫ তম হিসাবে নির্বাচিত হন এবং ২০১১ সালে ওয়ার্ল্ড ইকোনমিক ফোরাম থেকে বিশ্বের তরুণ নেতা নির্বাচিত হন।
গোপীনাথের স্বামী ইকবাল সিং ধালিওয়াল ম্যাসাচুসেট্‌স ইনস্টিটিউট অব টেকনোলজির আব্দুল লতিফ জামিল পভার্টি অ্যাকশান ল্যাব এর অর্থনীতি বিভাগের নির্বাহী পরিচালক। রোহিল নামে তাদের একটি ছেলে আছে।
নন্দিনী মুখোপাধ্যায়

নন্দিনী মুখোপাধ্যায় একজন ভারতীয় কম্পিউটার বিজ্ঞানী এবং রাজনীতিবিদ। তিনি ভারতের কলকাতার যাদবপুর বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের অধ্যাপক। তিনি প্যারালাল কম্পিউটিং, গ্রিড কম্পিউটিং এবং ওয়্যারলেস সেন্সর নেটওয়ার্ক (ডাব্লুএসএন) এর ক্ষেত্রে গবেষণার সাথে যুক্তরাজ্য ম্যানচেস্টার ইউনাইটেড থেকে পিএইচডি করেছেন।
সংসদীয় নির্বাচনে বামফ্রন্টের মনোনীত সিপিআই (এম) প্রার্থী হিসাবে দক্ষিণ কলকাতা লোকসভা নির্বাচনী এলাকা থেকে নন্দিনী মুখোপাধ্যায় প্রতিদ্বন্দ্বীতা করে। কলেজ কলেজে তিনি ভারতের ছাত্র ফেডারেশনের সাথে জড়িত ছিলেন। পরে তিনি বিজ্ঞান ও প্রযুক্তি বিজ্ঞান, প্রযুক্তিবিদ ও প্রযুক্তিবিদ (FOSET) এবং বিজ্ঞান মঞ্চ মাধ্যমে স্বনির্ভরতার আন্দোলনের সাথে যুক্ত হন।
তিনি পশ্চিমবঙ্গের ফ্রি সফটওয়্যার মঞ্চের সচিব (এফএসএমডব্লিউবি)। তিনি অল ইন্ডিয়া ডেমোক্রেটিক উইমেনস এসোসিয়েশনে (এডওয়াএ) সক্রিয়, এবং অল ইন্ডিয়া পিস অ্যান্ড সলিডারিটি অর্গানাইজেশন (এআইপিএসও) এর রাষ্ট্র সচিবালয়ের সদস্য। ২০১১ সালে ভানানীপুর বিধানসভা কেন্দ্র থেকে তিনি নির্বাচনে অংশ নেন।
লাসিনা ত্রাওরে

লাসিনা শামস্তে সুদিন ফ্রঁক ত্রাওরে (; জন্ম: ১২ জানুয়ারি ২০০১; লাসিনা ত্রাওরে নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ইউক্রেনীয় ক্লাব শাখতার দোনেৎস্ক এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
লাসিনা ২০১৭ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১৭ ম্যাচে ৭টি গোল করেছেন।
লাসিনা শামস্তে সুদিন ফ্রঁক ত্রাওরে ২০০১ সালের ১২ই জানুয়ারি তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৭ সালের ৪ঠা মে তারিখে, ১৬ বছর, ৩ মাস ও ২২ দিন বয়সে, ডান পায়ে ফুটবল খেলায় পারদর্শী লাসিনা বেনিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র করেছিল। বুর্কিনা ফাসোর হয়ে অভিষেকের বছরে লাসিনা সর্বমোট ৪ ম্যাচে ৩টি গোল করেছেন।
রিয়াল মাদ্রিদ বালোনমানো

রিয়াল মাদ্রিদ বালোনমানো ছিলো রিয়াল মাদ্রিদ ফুটবল ক্লাবের হ্যান্ডবল শাখা।১৯৫৯ সালে বিলুপ্ত হওয়ার আগ পর্যন্ত ক্লাবটি সর্বোচ্চ জাতীয় লীগ লিগা অ্যাসোবলে খেলতো।
১৯৫২ সালে প্রতিষ্ঠিত রিয়াল মাদ্রিদ বালোনম্যানো বা রিয়াল মাদ্রিদ বিএমকে স্পেনীয় হ্যান্ডবলের সবচেয়ে কঠিন দল হিসেবে বিবেচনা করা হয়েছিল, যা জাতীয় পর্যায়ে প্রতিদ্বন্দ্বিতা করেছিল। দল ১৯৫২-৫৩ মৌসুমে লিগা অ্যাসোবল (দেশের প্রধান হ্যান্ডবল লিগ) এর শিরোপা জিতেছে।
যদিও রিয়াল মাদ্রিদ ধারাবাহিক বছরগুলিতে ভাল প্রদর্শনী দেখায়, ক্লাবটি ১৯৫৯ সালে এই বিভাগটি বন্ধ করার সিদ্ধান্ত নেয়।
ডেইনোকক্কাস রেডিওডুরানস

ডেইনোকক্কাস রেডিওডুরানস নামক ব্যাকটেরিয়াম তেজস্ক্রিয় বিকিরণ প্রতিরোধ করে প্রতিকূল পরিস্থিতিকে থাকতে সক্ষম প্রজাতি হিসেবে পরিচিত। এই ব্যাকটেরিয়া তীব্র শীত, খরা অবস্থায় টিকে থাকতে পারে। বহু ধরনের প্রতিকূল পরিস্থিতিতে টিকে থাকতে সক্ষম বলে, এককোষী জগতের সবচেয়ে শক্তিশালী ব্যকটেরিয়া হিসেবে "গিনেস বুকে" জায়গা করে নিয়েছে।
গেল সন্ডারগার্ড

গেল সন্ডারগার্ড (; জন্ম: এডিথ হোম সন্ডারগার্ড, ১৫ ফেব্রুয়ারি ১৮৯৯ - ১৪ আগস্ট ১৯৮৫) ছিলেন একজন মার্কিন অভিনেত্রী। তিনি মঞ্চে অভিনয়ের মধ্য দিয়ে তার কর্মজীবন শুরু করেন এবং ১৯৩৬ সালে চলচ্চিত্রে কাজ শুরু করেন। তিনি "অ্যান্থনি অ্যাডভার্স" (১৯৩৬) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনিই এই বিভাগে অস্কার বিজয়ী প্রথম অভিনেত্রী। পরবর্তী কালে তিনি "অ্যানা অ্যান্ড দ্য কিং অব সিয়াম" (১৯৪৬) ছবিতে অভিনয় করে তার দ্বিতীয় অস্কারের মনোনয়ন লাভ করেন।
সন্ডারগার্ড ১৯৩০-এর দশকের শেষভাগ এবং ১৯৪০-এর দশকে চলচ্চিত্রে পার্শ্ব চরিত্রে নিয়মিত অভিনয় করতেন। এই সময়ে তার অভিনীত উল্লেখযোগ্য চলচ্চিত্রসমূহ হল "দ্য ক্যাট অ্যান্ড দ্য ক্যানারি" (১৯৩৯), "দ্য মার্ক অব জরো" (১৯৪০), এবং "দ্য লেটার" (১৯৪০)। ১৯৪০-এর দশকের শেষভাগ থেকে তার চলচ্চিত্রে কাজ স্থিমিত হয়ে আসে।
সন্ডারগার্ড পরিচালক হার্বার্ট বিবারম্যানের সাথে বিবাহ বন্ধনে আবদ্ধ হন এবং ১৯৫০-এর দশকের শুরুর দিকে বিবারম্যান কমিউনিজমের অপরাধে দোষী সাব্যস্ত হলে তার পাশে ছিলেন। তিনি বিবারম্যানের সাথে নিউ ইয়র্ক সিটিতে চলে যান এবং মঞ্চে কাজ শুরু করেন। ১৯৬০-এর দশকের শেষভাগে তিনি মাঝে মাঝে চলচ্চিত্র ও টেলিভিশনে কাজ করতেন। তিনি লস অ্যাঞ্জেলেসে ফিরে আসেন এবং সেখানে সেরেব্রোভাস্কুলার থ্রম্বোসিসে আক্রান্ত হয়ে মৃত্যুবরণ করেন।
এডিথ হোম সন্ডারগার্ড ১৮৯৯ সালের ১৫ই ফেব্রুয়ারি মিনেসোটার লিচফিল্ডে জন্মগ্রহণ করেন। তার পিতা হান্স সন্ডারগার্ড ও মাতা ক্রিস্টিন (হোম) সন্ডারগার্ড। তার দুজনেই ডেনীয়-মার্কিন ছিলেন। হান্স মিনেসোটা বিশ্ববিদ্যালয়ে অধ্যাপনা করতেন। সন্ডারগার্ড এই বিশ্ববিদ্যালয়ের মিনিয়াপোলিস স্কুল অব ড্রামাটিক আর্টসের নাট্যতত্ত্ব বিষয়ের শিক্ষার্থী ছিলেন।
কুদ্দুস বয়াতি

আবদুল কুদ্দুস বয়াতি (জন্ম ২২ জানুয়ারি, ১৯৪৯) একজন বাংলাদেশি লোকসঙ্গীত শিল্পী। তাকে বিভিন্ন মাধ্যমে বাংলাদেশের ‘লোকসঙ্গীতের মহাতারকা’ বলেও সম্বোধন করা হয়। তিনি ১৯৯২ সালে প্রয়াত কথাসাহিত্যিক হুমায়ূন আহমেদ কর্তৃক নির্মিত বাধ্যতামূলক প্রাথমিক শিক্ষার প্রচারণার অংশ হিসেবে গাওয়া ‘এই দিন, দিন না আরো দিন আছে’ শিরোনামে একটি গানের মাধ্যমে পরিচিতি পান। কোভিড-১৯ রোগের প্রাদুর্ভাবকালীন ব্র্যাকের পক্ষ থেকে তিনি "জাইনা চলেন, মাইনা চলেন" গানে অংশ নেন।
কুদ্দুস বয়াতি ১৯৪৯ সালে নেত্রকোণা জেলার কেন্দুয়া উপজেলার রাজীবপুর গ্রামে জন্মগ্রহণ করেন। তার পিতার মাধ্যমে মাত্র ১১ বছর বয়স থেকে সঙ্গীত চর্চা শুরু করেন। আর্থিক অনটনে লেখাপড়ার সুযোগ পাননি। পরবর্তীতে কাজের সন্ধানে ঢাকা চলে আসেন। এ সময় কিছুদিন আফজাল হোসেনের সাথে পরিচয়ের সূত্র ধরে চারণ সঙ্গীতের প্রামাণ্যচিত্রে অভিনয় করেন।
এখন পর্যন্ত কদ্দুস বয়াতির দুটি একক অ্যালবাম প্রকাশ হয়েছে। এছাড়া তিনি অসংখ্য জনপ্রিয় বিজ্ঞাপণচিত্র, নাটক ও প্রামাণ্যচিত্রে গান গেয়েছেন।
কুদ্দুস বয়াতি ব্যক্তিগত জীবনে চার ছেলে ও তিন মেয়ের জনক।
স্যাম ওয়াটারস্টন

স্যামুয়েল অ্যাটকিনসন ওয়াটারস্টন (; জন্ম: ১৫ নভেম্বর ১৯৪০) হলেন একজন মার্কিন অভিনেতা, প্রযোজক ও পরিচালক। পঞ্চাশ বছরের অধিক সময়ের কর্মজীবনে তিনি আশিটির অধিক চলচ্চিত্র ও টেলিভিশন নাটকে অভিনয় করেছেন। তিনি "দ্য কিলিং ফিল্ডস" (১৯৮৪) চলচ্চিত্রে সিডনি শানবার্গ অভিনয় করে শ্রেষ্ঠ অভিনেতা বিভাগে অস্কার, গোল্ডেন গ্লোব ও বাফটা পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল "দ্য গ্রেট গ্যাটসবি" (১৯৭৪), "দ্য রুম আপস্টেয়ার্স" (১৯৮৭), "ক্রাইমস অ্যান্ড মিসডেমিনর্স" (১৯৮৯), এবং "দ্য ম্যান ইন দ্য মুন" (১৯৯১)।
ওয়াটারস্টন "আই উইল ফ্লাই অ্যাওয়ে" টেলিভিশনে ধারাবাহিকে অভিনয় করে একটি গোল্ডেন গ্লোব পুরস্কার অর্জন করেন ও দুটি প্রাইমটাইম এমি পুরস্কারের মনোনয়ন লাভ করেন। এছাড়া তিনি এনবিসি'র টেলিভিশন ধারাবাহিক "ল অ্যান্ড অর্ডার"-এ জ্যাক ম্যাকয় চরিত্রে অভিনয় করে জনপ্রিয়তা লাভ করেন এবং একাধিক গোল্ডেন গ্লোব, প্রাইমটাইম এমি ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং একটি স্ক্রিন অ্যাক্টরস গিল্ড পুরস্কার অর্জন করেন। ব্রডওয়ে মঞ্চে তিনি "অ্যাব লিংকন ইন ইলিনয়" নাটকে অভিনয় করে একটি টনি পুরস্কার ও একটি ড্রামা ডেস্ক পুরস্কারের মনোনয়ন লাভ করেন।
ওয়াটারস্টন ১৯৪০ সালের ১৫ই নভেম্বর ম্যাসাচুসেট্‌সের ক্যামব্রিজে জন্মগ্রহণ করেন। তার পিতা জর্জ শাইচিল ওয়াটারস্টন ছিলেন একজন শব্দবিজ্ঞান ও ভাষাবিজ্ঞানের শিক্ষক। তিনি স্কটল্যান্ডের লিথ শহর থেকে মার্কিন যুক্তরাষ্ট্রে আসেন। তার মাতা অ্যালিস টাকার (জন্মনাম: অ্যাটকিনসন) ছিলেন একজন ল্যান্ডস্কেপ চিত্রশিল্পী। তিনি ইংরেজ বংশোদ্ভূত ও মেফ্লাওয়ার অভিবাসীদের বংশধর। ওয়াটারস্টন তার চার ভাইবোনের মধ্যে তৃতীয়। তার অন্য ভাইবোনেরা হলেন রবার্টা, জর্জ ও এলেন।
মুসলিম নারী (বিবাহ সংক্রান্ত অধিকার সুরক্ষা) বিল, ২০১৭

২০১৭ সালের আগস্টে ভারতীয় সুপ্রিমকোর্টে তাৎক্ষনিকভাবে ১০০টি তিন তালাক মামলার কারণে বিজেপি সরকার এই বিল পাশ করে। ২৮ ডিসেম্বর, ২০১৭-তে লোকসভা মুসলিম নারী (বিয়ে সংক্রান্ত অধিকার সুরক্ষা) বিল, ২০১৭ পাশ করে। এই বিলটি তাৎক্ষণিক তিন তালাককে (তালাক ই বিদাত) তা যে কোন ভাবেই হোক না কেন- মুখে বলে, লিখে বা যেকোন ইলেক্ট্রনিক মিডিয়ায়, যেমন ই-মেইল, ক্ষুদেবার্তা এবং বার্তাবাহককে অবৈধ ঘোষণা করেছে এবং বরের জন্য তিন বছর পর্যন্ত কারারুদ্ধের বিধান রেখেছে। আরজেডি, আইমিম, বিজেডি, এআইএডিএমকে এবং আইইউএমএল-এর মন্ত্রিপরিষদ বিলটিকে বিবেকহীন প্রকৃতির এবং ভ্রান্ত ধারণা হিসেবে আখ্যায়িত করে এর বিরোধিতা করে যখন লোকসভায় আইনমত্রী রবি শঙ্কর প্রসাদ এর নেতৃত্বে কংগ্রেস বিলটিকে সমর্থন করে। লোকসভায় ১৯ বার বিলটিকে সংশোধন করা হলেও শেষমেষ তা বাতিল করা হয়।
ভারতের সুপ্রীম কোর্ট, "তিন তালাক"কে অসাংবিধানিক ঘোষণা করেছেন। ভারতে মোদি সরকারকে মুসলমান সম্প্রদায়ের বিয়ে ও বিবাহবিচ্ছেদ পরিচালনার আইন প্রণয়ন করতে বলেছে। ২২ আগস্ট ২০১৭ তারিখে ভারতে এই তথ্য প্রকাশিত হয়েছিল। ২8 ডিসেম্বার ২০১৭-এ, সুপ্রিম কোর্ট এই আদেশ দেয় এবং ভারতে তাৎক্ষনিক তিন তালাকের একাধিক মামলা উদ্ধৃত করে।
হিন্দু বিবাহ আইন, ১৯৫৫
সোনালী কাবিন

সোনালী কাবিন আল মাহামুদের সনেট জাতীয় কাব্য যা ১৯৭৩ সালে প্রকাশিত হয়। আল মাহমুদ যে সকল সাহিত্য রচনা করেছেন তার মধ্যে সোনালী কাবিন তাকে বেশি পরিচিতি প্রদান করেছে। এতে মোট ১৪টি সনেট রয়েছে এবং ৪১টি কবিতা রয়েছে।
মীরা শেঠ

মীরা শেঠ হচ্ছেন একজন ভারতীয় সরকারী কর্মচারী, কুটনীতিক, নারী অধিকার কর্মী এবং ইউনিসেফের প্রাক্তন সভাপতি।
তিনি ইউনিসিফের কার্যনির্বাহী পদের আন্তর্জাতিক পর্যায়ের সদস্য হিসেবে বিভিন্ন সময়ে দায়িত্ব পালন করেছেন। তিনি ১৯৯০ থেকে ১৯৯১ পর্যন্ত ইউনিসেফের সহসভাপতি (সেসময় লিসবেট পালমে সভাপতি ছিলেন) এবং ১৯৯১ থেকে ১৯৯২ অবধি সভাপতি ছিলেন। শেঠ পূর্বে ডিপার্টমেন্ট অব ইন্ডাস্ট্রিয়াল পলিসি এন্ড প্রমোশনের সঙ্গে কাজ করেছেন।
তার গবেষণার মুল বিষয়বস্তু ছিল নারীকে তাত বা মাছ চাষের মত কাজের মাধ্যমে কর্মমুখী করা। তিনি বিভিন্ন অনুরোধের পর এগবেষণাটিকে তার মৌলিক বই "নারী এবং উন্নয়ন" এ অন্তর্ভুক্ত করেন। তার আদর্শমুলক বাক্য ছিল, "আমাদের চাকরী দাও বাকিটা আমরা বুঝে নিব"। এই ধারণার অন্তর্নিহিত অর্থ হলো উন্নয়নশীল দেশগুলোতে নারীকে কোনোরূপ বাধা না দিয়ে যদি কর্মক্ষেত্রে প্রবেশ করতে দেওয়া হয়, তবে দেশগুলোর অর্থনৈতিক প্রবৃদ্ধি আরো সমৃদ্ধ হবে। শেঠ এমনকি 'মেরা সিন্দার পুত্তর' নামক চলচ্চিত্র পরিচালনা করেন। যে চলচ্চিত্রে আলোচনা করা হয়েছে, একজন অবৈধ অভিবাসীর গল্প। যিনি তার পরিবারকে ভারতে রেখে এসেছেন এবং অবৈধ হওয়ায় বিচার ও কষ্ট ভোগের কাহিনীই এখানে বর্নিত হয়েছে।
নোয়াপাড়া

নোয়াপাড়া ভারতের পশ্চিমবঙ্গ রাজ্যের উত্তর চব্বিশ পরগণা জেলার বরানগর পৌরসভার একটি এলাকা। এটি কলকাতা মেট্রোপলিটন ডেভেলপমেন্ট অথরিটি (কেএমডিএ) দ্বারা আচ্ছাদিত এলাকাটির একটি অংশ।
নোয়াপাড়া অবস্থিত 
বরানগর পৌর এলাকার আঞ্চলিক অধিকার ব্যারাকপুর পুলিশ কমিশনারেট-এর অধীনে বরানগর থানার রয়েছে।
২০১১ সালের আদমশুমারিতে কলকাতা নগরের সংখ্যাসমষ্টির মধ্যে নিম্নলিখিত পৌরসভা, সেন্সাস টাউন এবং ব্যারাকপুর উপবিভাগের অন্যান্য স্থানগুলি ছিল: কঞ্চরাপাড়া (এম), জেটিয়া (সিটি), হালিশহর (এম), বালিহহারা (সিটি), নাইহাতি (এম), ভাতপারা (এম), কৌয়াছী (সিটি), গার্সিমনগর (সিটি), গারুলিয়া (এম), ইছাপুর প্রতিরক্ষা এস্টেট (সিটি), উত্তর ব্যারাকপুর (এম), ব্যারাকপুর ক্যান্টনমেন্ট (সিবি), ব্যারাকপুর (এম), জাফরপুর ( সিটি), রুয়িয়া (সিটি), টিটাগড় (এম), খারদাহ (এম), বন্দীপুর (সিটি), পানহাটি (এম), মুরাগাছা (সিটি) নিউ ব্যারাকপুর (এম), চাঁদপুর (সিটি), তালাবান্ধা (সিটি), পাটুলিয়া ( সিটি), কামরাতি (এম), বরাহনগর (এম), সাউথ দমদম (এম), উত্তর দমদম (এম), দমদম (এম) , নোয়াপাড়া (সিটি), বাবানপুর (সিটি), তঘারী (সিটি), নান্না (ওজি), চাকলা (ওজি) ), শ্রোত্রীবতী (ওজি) এবং পানপুর (ওজি)।
নোয়াপাড়া ব্যারাকপুর ট্রাঙ্ক রোড অবস্থিত।]
কলকাতা মেট্রো লাইন ১ ২০১৩ সালে নোয়াপাড়া মেট্রো স্টেশন পর্যন্ত বিস্তৃত করা হয়। নোয়াপাড়ার মেট্রো স্টেশনকে মা সারদা নামে অভিহিত করা হয়েছে।
বিশেষ বিবাহ আইন, ১৯৫৪

১৮৭২ সালে, ১৮৭২ এর আইন নং ৩, প্রণয়ন করা হয়েছিল। কিন্তু পরে দেখা যায়, কিছু কিছু নির্দিষ্ট সংস্কার করতে গেলে, এই আইনটি যথেষ্ট হচ্ছে না, এবং তখন সংসদ একটি নতুন আইন প্রণয়ন করে। হেনরি সুমার মাইন, প্রথম, ১৮৭২ সালে, আইন নং৩ চালু করেন। এই আইন, নতুন নাগরিক বিবাহ আইন অনুসারে, যে কোনও মানুষকে বিবাহ করার অনুমতি দেয়। চূড়ান্ত পর্বে, যারা একত্রে তাদের ধর্মবিশ্বাসকে অস্বীকার করে বিবাহ করতে ইচ্ছুক, আইন তাদের বিবাহের বৈধতা দেয় ("আমি হিন্দু, খ্রিস্টান, ইহুদি, জৈন, শিখ, পারসি ইত্যাদি ধর্ম বিশ্বাস করি না")। এটি আন্তঃ বর্ণ এবং আন্তঃ ধর্ম দুই ধরনের বিবাহের ক্ষেত্রেই প্রযোজ্য হয়। সামগ্রিকভাবে, স্থানীয় সরকার ও প্রশাসকেরা সর্বসম্মতভাবে মাইন এর বিলের বিরোধিতা করেছিলেন এবং বিশ্বাস করতেন যে এই আইনটি কামনার উপর ভিত্তি করে বিবাহে উৎসাহিত করবে, যা অনিবার্যভাবে অনৈতিকতার দিকে যাবে।
বিশেষ বিবাহ আইন, ১৯৫৪, পুরানো ১৮৭২ এর আইন নং ৩ আইনটি প্রতিস্থাপিত করে, তৈরী হয়েছে। নতুন আইনটির ৩টি প্রধান উদ্দেশ্য আছে:
আদালতে বিবাহ হল দুই আত্মার মিলন, যেখানে বিশেষ বিবাহ আইন -১৯৫৪ অনুযায়ী বিবাহের অফিসার ও তিনজন সাক্ষীর উপস্থিতিতে শপথ গ্রহণ অনুষ্ঠান হয়। তারপরে আদালত, ভারত সরকার কর্তৃক নিযুক্ত বিবাহ নিবন্ধক দ্বারা, সরাসরি জারি করা বিবাহের সার্টিফিকেট দেন। 
এই আইনের অধীনে নিবন্ধিত ব্যক্তির সম্পত্তি, বা এই আইনের অধীনে নিবন্ধিত প্রথাগত বিয়ে এবং তাদের সন্তানদের সম্পত্তি, উত্তরাধিকারসূত্রে ভারতীয় উত্তরাধিকার আইন দ্বারা নির্দেশিত হয়। তবে, বিবাহের পক্ষদুটি যদি হিন্দু, বৌদ্ধ, শিখ বা জৈন ধর্মের হন, তাদের সম্পত্তির উত্তরাধিকার নির্দেশিত হয় হিন্দু উত্তরাধিকার আইন দ্বারা।
অদিতি চৌহান

অদিতি চৌহান (জন্ম ২০ নভম্বের ১৯৯২) একজন ভারতীয় মহিলা পেশাদার ফুটবলার যিনি ভারত রুশ ও ভারতীয় জাতীয় দলের জন্য গোলরক্ষক হিসেবে খেলেন। তিনি পূর্বে ইংরেজি ক্লাব ওয়েস্ট হ্যাম ইউনাইটেড লেডিদের জন্য খেলেছেন।
চৌহান ও তার পরিবার যখন নয় বছর বয়সে দিল্লীতে চলে যান। শিশু হিসাবে তিনি বিভিন্ন ক্রীড়া সংঙ্গের সাথে জড়িত ছিল এবং তিনি বাস্কেটবল অংশগ্রহণ কারতেন । বাস্কেটবলে প্রতিশ্রুতি দেখানোর পরে, চৌনকে খেলার জন্য যুব রাষ্ট্রীয় দলের জন্য নির্বাচিত করা হয়েছিল। বাস্কেটবলের মাধ্যমে, চৌহান বলের একটি ভাল দৃঢ়তা এবং ভাল অ্যাথলেটিক বিল্ড তৈরি করেন। গোলরক্ষক হিসেবে ফুটবল দলের জন্য বিচারের জন্য উপস্থিত থাকার জন্য তিনি তার প্রশিক্ষককে বিশ্বাস করেছিলেন। চৌহান সফল হন এবং অবশষেে ১৫ বছর বয়সে দিল্লী ইউ ১ স্কোয়াডে দলরে উপস্থিতিতে উপস্থতি হন।
চৌহান ১৭ বছর বয়সে ইন্ডিয়ান আন্ডার- পাশে বিচারে জন্য নর্বিাচতি হন।
পিঁপড়াভুক

পিঁপড়া খেকো হলো চারটি বিদ্যমান স্তন্যপায়ী প্রজাতির ভার্চুয়ালুয়া  গোত্রের  একটি সাধারণ নাম। 
এরা সাধারণত কীটপতঙ্গ এবং শোষক খাবারের জন্য পরিচিত। তবে পৃথক প্রজাতির ইংরেজি এবং অন্যান্য ভাষায় অন্যান্য নাম আছে।
পিঁপড়া ও পিঁপড়াজাতীয় প্রাণী খায় বলে পিঁপড়াভুক, পিঁপড়াখোর বা অ্যান্টেইটার নামেও পরিচিত। 
অন্যান্য স্তন্যপায়ী প্রাণীদের তুলনায় পিঁপড়া খেকোরা sloth এর সাথে আরও ঘনিষ্ঠভাবে সম্পর্কিত। তাদের পরবর্তী নিকটতম সম্পর্ক আর্মাডিলোর সাথে। এদের তিন প্রজন্মের চারটি বিদ্যমান প্রজাতি রয়েছে।
পিঁপড়াভুকের দৃষ্টিশক্তি অত্যন্ত নিম্নমানের কিন্তু ঘ্রাণশক্তি খুবই প্রখর। এদের অধিকাংশ প্রজাতি পরজাত, খাদ্য এবং প্রতিরক্ষা জন্য পরের উপর নির্ভর করে। তাদের শ্রবণশক্তি উচ্চ বলেই মনে করা হয়।
রেহানা খাতুন

রেহানা খাতুন (জন্ম ৩০ আগস্ট ১৯৪৮) একজন ভারতীয় শিক্ষাবিদ , ফারসি ভাষার শিক্ষিকা, দিল্লী বিশ্ববিদ্যালয়ের ফারসি বিভাগের সাবেক প্রধান এবং "Encyclopaedia of Persian Language and Literature (India and Pakistan)" এর প্রণেতা. 
ফারসি ভাষা ও সাহিত্যের বিস্তারে অবদান রাখায় ভারত সরকার ২০১৪ সালে তাকে পদ্মশ্রী পদকে ভুষিত করেন। 
রেহানা খাতুন আলীগড় মুসলিম বিশ্ববিদ্যালয়ের প্রথম প্রাক্তন ছাত্রী যিনি পদ্মশ্রী খেতাবে ভূষিত হয়েছেন। 
রেহানা খাতুন ১৯৪৮ সালের ৩০ আগস্ট ভারতের মধ্যপ্রদেশের আলিগড়ে জন্মগ্রহণ করেন। তার পিতা নজির আহমেদও ছিলেন একজন পদ্মশ্রী খেতাবপ্রাপ্ত।তার পিতা হতে অনুপ্রাণিত হয়ে তিনি আলিগড় বিশ্ববিদ্যালয় থেকে ১৯৭৩ সালে ফারসি ভাষায় মাস্টার্স ডিগ্রি লাভ করেন, এরপর ১৯৭৫ সালে এমফিল এবং ১৯৮০ সালে ডক্টরাল ডিগ্রি অর্জন করেন। 
পরবর্তীকালে বিশ্ববিদ্যালয় মঞ্জুরি কমিশনের সদস্যপদ লাভ করেন এবং সদস্যপদের অধীনে গবেষক হিসেবে ক্যারিয়ার শুরু করেন ১৯৮০ সালে তিনি দিল্লী বিশ্ববিদ্যালয়ের অনুষদ সদস্য হিসেবে যোগদান করেন যেখানে তিনি অবসরের পূর্ব পর্যন্ত ফারসি বিভাগের প্রধান হিসেবে দায়িত্ব পালন করে। 
তার কর্মজীবনের সময় তিনি বিশ্ববিদ্যালয়ে ইতালীয় ছাত্রদের জন্য আধুনিক পাঠ্যক্রমের নিবিড় কোর্সের পরিচালক হিসেবে কাজ করেন এবং দিল্লি বিশ্ববিদ্যালয় এবং রোম লা স্যাপিয়েনজা বিশ্ববিদ্যালয়ের সমঝোতা স্মারকলিপিতে অবদান রাখেন।
রেহানা খাতুন নিয়মিতভাবে নবীনসূচীতে যোগদানের মাধ্যমে ফারসি সাহিত্যে নিজেকে যুক্ত রাখেন। তিনি ১৯৭৮ সালে তেহরানে "বনযাদ-ই-ফারহান-ই-ইরান" আয়োজিত দুই মাসের দীর্ঘমেয়াদী কোর্সে অংশ নেন এবং ১৯৯৫ সালে ইসফাহান বিশ্ববিদ্যালয়, ইরানে চার মাসের কোর্সে অংশ নেন।একাডেমিক স্যার কলেজ জামিয়া মিলিয়া ইসলামিয়া দ্বারা পরিচালিত কোর্সে তিনি অংশগ্রহণ করেন এবং ১৯৮৬ থেকে ২০০৬ সাল পর্যন্ত ইরান সাংস্কৃতিক কেন্দ্র, নিউ দিল্লির ১৮ টি কোর্সে অংশ নেন।
রেহানা খাতুন এখন দিল্লীতে বসবাস করছেন 
দিল্লী বিশ্ববিদ্যালয়ের ফারসি অনুষদের প্রধান হিসেবে দায়িত্ব পালনের পাশাপাশি রেহানা খাতুন বিশ্ববিদ্যালয় মঞ্জুরি কমিশনের "DRS Programme" এর Deputy Coordinator হিসেবে কাজ করেন এবং গ্রন্থাগার উপকমিটি - গালিব ইনস্টিটিউট -২০১৪ এর সদস্য হিসেবে দায়িত্ব পালন করেন। তিনি দিল্লীর শিক্ষাবিদ অ্যাসোসিয়েশনের সহ-সভাপতিও নির্বাচিত হন এবং ২০০৭ ও ২০০৮ সালে আলিগড় বিশ্ববিদ্যালয়ের পরিদর্শক সদস্য ছিলেন। এর পাশাপাশি তিনি গালিব ইনস্টিটিউট , আমির খসরু সোসাইটি , "উপমহাদেশের ফারসির বিশ্বকোষ" এবং আঞ্জুমান তারিখি উর্দু এর সদস্যপদে ছিলেন।
রেহানা খাতুন ভারত সরকার কর্তৃক ২০১৪ সালে পদ্মশ্রী পদকে ভূষিত হন, তার পিতা ১৯৮৭ সালের পদ্মশ্রী পদকধারী নজির আহমদের পদকপ্রাপ্তির প্রায় সাতাশ বছর পর। এছাড়াও তিনি অন্যান্য পদক ও স্বীকৃতি লাভ করেন যার মধ্যে উল্ল্যেখযোগ্য:
রেহানা খাতুনঅভিধানতত্ত্ব, তুলনামূলক ভাষাবিদ্যা এবং ফার্সি ভাষা ও সাহিত্যের বিষয়ে ৩০ এর অধিকসংখ্যক বই লিখেছেন তিনি "Delhi: Past and Present: Focus on Persian Sources" নামে একটি সূত্রগ্রন্থও লিখেছেন। তার উল্ল্যেখযোগ্য কিছু রচনা হল :
বইয়ের পাশাপাশি, রেহানা খাতুন ফারসি ভাষা ও সাহিত্য বিষয়ে কিছু নিবন্ধও প্রকাশ করেন।
। তিনি ডায়াবেটিসের উপর ড. সি. এল. আর্য লিখিত একটি চিকিৎসাবিষক গ্রন্থ এবং জামিয়া মিল্লিয়া ইসলামিয়ার প্রভাষক মকবুল লিখিত গল্পগ্রন্থ "Mitti Se Heera" কে হিন্দি থেকে উর্দুতে অনুবাদ করেন।
রিভিলড রেকর্ডিংস

রিভিলড রেকর্ডিংস, (সংক্ষেপে রিভিলড নামেও পরিচিত) একটি ডাচ রেকর্ড লেবেল যা হার্ডওয়েল ২০১০ সালে প্রতিষ্ঠা করেন। নেদারল্যান্ডস এর ব্রেডাতে এর হেডকোয়ার্টার অবস্থিত।
২০১০ সালের ১১ এপ্রিল ইলেক্ট্রনিক মিউজিক প্রযোজক ও ডিজে হার্ডওয়েল রিভিলড রেকর্ডিংস প্রতিষ্ঠা করেন। রিভিলড মূলত বিগ রুম হাউস, প্রগ্রেসিভ হাউস এবং ইলেক্ট্রো হাউস ধরনের সংগীত প্রকাশ করে।
২০১৫ সালে রিভিলড তাদের রেডিও শো, রিভিলড রেডিও শুরু করে, যা প্রতি সপ্তাহে লেবেলের একেকজন আর্টিস্ট দ্বারা পরিচালিত হয়।
২০১৮ সালে রিভিলড ইলেক্ট্রো পপ সংগীতকে প্রাধান্য দিয়ে তাদের সাব-লেবেল, জেমস্টোন রেকর্ডস এর যাত্রা শুরু করে।
রিয়াল মাদ্রিদ রাগবি

রিয়াল মাদ্রিদ রাগবি ছিলো রিয়াল মাদ্রিদ ফুটবল ক্লাবের রাগবি ইউনিয়ন শাখা।এটি ১৯২৪ সালে চালু করা হয়।তবে ১৯৪৮ এই শাখাটি বন্ধ করে দেওয়া হয়।
রিয়াল মাদ্রিদের রাগবি বিভাগটি ক্লাবের কিছু তরুণ সদস্য দ্বারা প্রতিষ্ঠিত হয়েছিল, তাদের মধ্যে সাবেক ফুটবলার ইউলজিও আরাঙ্গুরিন উল্লেখযোগ্য। ১৯২৫ সালের ১০ জানুয়ারি দলটি স্টেডিয়াম মেট্রোপলিটোনোতে তাদের প্রথম ম্যাচটি আতলেতিকো মাদ্রিদের বিপক্ষে খেলেছিল, যা রিয়াল মাদ্রিদ ২৭-০ গোলে জিতেছিল। অস্তিত্বের প্রথম বছরগুলিতে রিয়াল মাদ্রিদ রাগবি চ্যামার্তিন, এল এস্তাদিও, এল ক্যাম্পো দে লস সুইয়োজোস এবং কনিলজাসের মতো বিভিন্ন স্থানে খেলেছিলেন।
ভারতীয় খ্রিস্টান বিবাহ আইন, ১৮৭২

ভারতীয় খ্রিস্টান বিবাহ আইন, ১৮৭২ সালের ভারতীয় সংসদের একটি আইন, যার উদ্দেশ্য ছিল ভারতে বসবাসকারী ভারতীয় খ্রিস্টানের আইনি বিবাহকে নিয়ন্ত্রণ করা। ১৮৭২ সালের ১৮ই জুলাই এটি কার্যকর করা হয়, এবং সারা ভারত জুড়ে এটি প্রযোজ্য। তবে, বিশেষ কিছু অঞ্চল - যেমন, কোচিন, মণিপুর, এবং জম্মু, ও কাশ্মীরে এটি প্রযোজ্য নয়।
আইন অনুযায়ী বলা হয়েছে, বিবাহেচ্ছু উভয় পক্ষের অন্তত একজন যদি খ্রিস্টান হন, তাহলে বিবাহ বৈধ হবে। বিবাহ দেবার জন্য আইনতঃ বিশেষ একজন মানুষের প্রয়োজন। তিনি হতে পারেন, ভারতে কোন গির্জায় নিযুক্ত কোন কর্মচারী বা স্কটল্যান্ডের চার্চের একজন পাদরি বা একজন বিবাহ নিবন্ধক বা সরকার থেকে বিশেষ অনুমতিপ্রাপ্ত একজন ব্যক্তি। এঁদের যে কোন একজন ইচ্ছুক দম্পতির বিবাহ দিতে পারেন। যিনি বিবাহ দিচ্ছেন, তিনি বিবাহের একটি প্রামাণ্য নথি প্রকাশ করেন। এই নথি বিবাহ নিবন্ধকের কাছে নথিভুক্ত করা হয়। বিবাহ নিবন্ধককে ভারত সরকার নিযুক্ত করেন। অন্য ভারতীয় বিবাহের আইনের মতই, পাত্রের জন্য ন্যূনতম বয়স ২১ বছর হওয়া দরকার এবং নববধূর জন্য ১৮ বছর হওয়া দরকার।
যিনি বিবাহ সঞ্চালক থাকবেন, তার কাছে কোন বিশেষ অনুমতি না থাকলে, বিবাহ অনুষ্ঠান অবশ্যই সকাল ৬টা থেকে সন্ধ্যা ৭টার মধ্যে শেষ করতে হবে। বিবাহ সাধারণত একটি গির্জায় হয়; কিন্তু ভাবী দম্পতির অবস্থানের পাঁচ মাইলের মধ্যে যদি কোন গির্জা না থাকে, তাহলে একটি উপযুক্ত বিকল্প অবস্থানেও বিবাহ হতে পারে।
বিবাহ শুধুমাত্র নিম্নলিখিত শর্তাবলীতে বৈধ হবে, সেগুলি হল:
ভারতে খ্রিস্টান বিবাহ বিচ্ছেদ, ১৮৬২ সালের ভারতীয় বিবাহবিচ্ছেদ আইন (বিভাগ ১০এর অধীনে) অনুসারে, নিম্নলখিত তিনটি শর্তে হতে পারে, এগুলি হল :
১৮৭২ সালের ভারতীয় খ্রিস্টান বিবাহ আইনের অধীনে বিবাহিত একজন মহিলা, ১৮৬৯ সালের ভারতীয় বিবাহবিচ্ছেদ আইনের অধীনে তার বিবাহের বিচ্ছেদ চাইতে পারেন 
যে কোন ব্যক্তি, যিনি একটি বিবাহ অনুষ্ঠান সঞ্চালন করেন, তিনি যদি যথাযথভাবে কর্তৃপক্ষ দ্বারা বিশেষ অনুমতিপ্রাপ্ত না হয়ে থাকেন, অথবা গির্জা দ্বারা স্বীকৃত না হন, তাকে সাত থেকে দশ বছর কারাদন্ডের মেয়াদে শাস্তি দেওয়া যেতে পারে।
বিশেষ বিবাহ আইনের সাহায্যে, যে কোন ধর্মের যে কোনও মহিলা কোন ধর্মীয় অনুষ্ঠান না করেই বিবাহ বা পুনর্বিবাহ করতে পারেন।
সঞ্জু যাদব

সঞ্জু যাদব হলেন একজন ভারতীয় নারী ফুটবলার যিনি ভারত মহিলা লিগে আলাখপুর এবং ভারত জাতীয় মহিলা ফুটবল দলে খেলেন।
যাদব আলাখপুর গ্রামে জন্মগ্রহণ করেন, দশ বছর বয়সে ফুটবল খেলতে শুরু করেছিলেন যাতে তার পরিবারের জন্য বৃত্তি ও অর্থ লাভ করা যায়। তিনি প্রধানত তার গ্রাম এবং ভারত জাতীয় দলের সঙ্গে প্রশিক্ষণ করেন। অক্টোবরে ২০১৬ সালে, আলাখাপউর ভারতীয় মহিলা লিগের প্রাথমিক পর্যায়ে অংশ নেয়।সেখানে সঞ্জু আলাখপুরের হয়ে খেলেন। ১৭ অক্টোবর ২০১৬ তারিখে তিনি বডি লাইনের বিরুদ্ধে ক্লাবের জন্য হ্যাট্রিক করেন। এটি তার দলের ৪-০ জয়ের জন্য সাহায্য করেছিল। লিগের প্রাথমিক পর্যায়ে তিনি শীর্ষ স্কোরার হিসাবে আবির্ভূত হন। ১১ গোল করেন এবং তার দলকে প্রাথমিক পর্ব থেকে প্রতিযোগিতার চূড়ান্ত পর্বে খেলার যোগ্যতা অর্জনে সহায়তা করেন। মহিলা লিগের চূড়ান্ত পর্বে তিনি তিনবার গোল করে সেমিফাইনালে অংশ নিতে তার দলকে সহায়তা করেন।
২১ ডিসেম্বর ২০১৬, ক্লাব ও দেশ উভয়ে তার ভালো প্রদর্শনীর জন্য, যাদবকে সর্ব ভারতীয় ফুটবল ফেডারেশন কর্তৃক ইমার্জিং প্লেয়ার অফ দ্য ইয়ার নামে অভিহিত করা হয়েছিল।
যাদব ফেব্রুয়ারি ২০১৬ তে,২০১৬ দক্ষিণ এশীয় গেমসের জন্য ভারত জাতীয় মহিলা ফুটবল দলের স্কোয়াডে জায়গা পান। ১৩ ফেব্রুয়ারি তিনি বাংলাদেশ জাতীয় মহিলা ফুটবল দলের বিপক্ষে আন্তর্জাতিক অভিষেক এবং প্রথম গোল করেন।তিনি চতুর্থ গোলটি করেন,ভারত ৫-১ গোলে জয় পায় এবং স্বর্ণপদক ম্যাচের জন্য উত্তীর্ণ হয় দুইদিন পর, শিলং এর জওহরলাল নেহেরু স্টেডিয়ামে নেপাল জাতীয় মহিলা ফুটবল দলের বিপক্ষে ৬৯ মিনিটে বদলি খেলোয়াড় হিসেবে নামেন।সেই ম্যাচ জয়ের ফলে ভারত প্রতিযোগিতায় শিরোপা অর্জন করতে সক্ষম হয়।
ওকোনোমিয়াকি

ওকোনোমিয়াকি () হলো একটি জাপানি সুস্বাদু প্যানকেক যেটায় বিভিন্ন রকমের উপাদান থাকে। এই নামটার উৎপত্তি যে দুটি শব্দ থেকে হয়েছে সেগুলো হলো, ""ওকোনোমি"" অর্থাৎ "যেমন খুশি" এবং ""ইয়াকি"" অর্থাৎ "রান্না করা"। জাপানের বিভিন্ন অঞ্চলে এটার "টপিং" ও পিটালির প্রভেদ দেখা যায়।
ডাটাবেজ অ্যাপ্লিকেশন

ডাটাবেজ অ্যাপ্লিকেশন হলো এক ধরণের কম্পিউটার প্রোগ্রাম যার প্রাথমিক উদ্দেশ্য হলো কোনো কম্পিউটার-ভিত্তিক তথ্যভাণ্ডারে (ডাটাবেজ) ডেটা যোগ করা এবং সেখান থেকে ডেটা পুনরুদ্ধার করা। সময়ের সাথে সাথে এই অ্যাপ্লিকেশনগুলির নকশা এবং কার্যকারিতায় ব্যাপক পরিবর্তন এসেছে, যা বিভিন্ন ব্যবহারকারীর চাহিদা এবং প্রযুক্তিগত অগ্রগতির সাথে সামঞ্জস্যপূর্ণ।
প্রথম দিকে, ডাটাবেজ অ্যাপ্লিকেশনগুলি বিশেষায়িত উদ্দেশ্যে তৈরি করা হত। এর উল্লেখযোগ্য উদাহরণ হলো অ্যাকাউন্টিং সিস্টেম এবং বিমান সংস্থাগুলির রিজার্ভেশন সিস্টেম, যেমন ১৯৫৭ সালে নির্মিত এসএবিআরই (SABRE)। এই অ্যাপ্লিকেশনগুলি মূলত নির্দিষ্ট ধরণের ডেটা পরিচালনা এবং প্রক্রিয়াকরণের জন্য ডিজাইন করা হয়েছিল এবং এদের ব্যবহারকারী সংখ্যা সাধারণত সীমিত থাকত।
আধুনিক ডাটাবেজ অ্যাপ্লিকেশনগুলি বহু-ব্যবহারকারী এবং বহু-কার্যকরী হওয়ার দিকে বিকশিত হয়েছে। এগুলি একই সময়ে একাধিক ব্যবহারকারীর কাছ থেকে ডেটা সম্পর্কিত বিভিন্ন অনুরোধ গ্রহণ করতে এবং ডেটা হালনাগাদের কাজ দ্রুত ও দক্ষতার সাথে সম্পন্ন করতে পারে। পূর্বে, ১৯৭০-এর দশকে, এই ধরণের কার্যকারিতা মেইনফ্রেম কম্পিউটারের সাথে যুক্ত আইবিএম টার্মিনালগুলির মাধ্যমে অর্জিত হত। ১৯৮০-এর দশকে ব্যক্তিগত কম্পিউটারের ব্যাপক ব্যবহারের ফলে, ক্লায়েন্ট-সার্ভার মডেল জনপ্রিয়তা লাভ করে, যেখানে ব্যক্তিগত কম্পিউটারগুলি নেটওয়ার্কের মাধ্যমে একটি কেন্দ্রীয় ডাটাবেজ সার্ভারের সাথে যোগাযোগ স্থাপন করে ডেটা অ্যাক্সেস এবং পরিচালনা করতে পারত।
১৯৯০-এর দশকের মাঝামাঝি সময় থেকে ওয়েব ইন্টারফেসের মাধ্যমে ডাটাবেজ অ্যাপ্লিকেশন তৈরি করা একটি গুরুত্বপূর্ণ পরিবর্তন নিয়ে আসে। এর ফলে ব্যবহারকারীদের তাদের কম্পিউটারে আলাদাভাবে কোনো সফটওয়্যার ইনস্টল করার প্রয়োজনীয়তা হ্রাস পায় এবং তারা কেবল একটি ওয়েব ব্রাউজারের মাধ্যমেই অ্যাপ্লিকেশনগুলি ব্যবহার করতে সক্ষম হন। ওয়েব-ভিত্তিক ডাটাবেজ অ্যাপ্লিকেশনগুলির প্রধান সুবিধা হলো, এগুলি বিভিন্ন ডিভাইস এবং অপারেটিং সিস্টেমে সামঞ্জস্যপূর্ণভাবে কাজ করতে পারে। এর প্রাথমিক উদাহরণগুলির মধ্যে উল্লেখযোগ্য হলো অ্যামাজন (amazon.com), যা ওরাকল রিলেশনাল ডাটাবেজ ম্যানেজমেন্ট সিস্টেম ব্যবহার করত, ফটো.নেট (photo.net) অনলাইন সম্প্রদায় এবং ইবে (eBay)।
তপন চৌধুরী (গায়ক)

তপন চৌধুরী (জন্ম ৭ জানুয়ারি) হলেন একজন বাংলাদেশী গায়ক, গীতিকার, সুরকার এবং সঙ্গীতপরিচালক। তিনি সোল্‌স ব্যান্ডের সাবেক সদস্য। সত্তরের দশকের শেষভাগ থেকে তিনি সঙ্গীতের সঙ্গে সম্পৃক্ত। ১৯৭৯ সালে তিনি জনপ্রিয় ব্যান্ড দল ‘সোলস’-এর সঙ্গে যুক্ত হন। ‘মন শুধু মন ছুঁয়েছে’ তার জনপ্রিয় গানগুলোর মধ্যে অন্যতম। তার অন্য জনপ্রিয় গানগুলোর মধ্যে উল্লেখযোগ্য হলো—‘আমি সবকিছু ছাড়তে পারি’, ‘তুমি আমার প্রথম সকাল’, ‘আকাশের সব তারা ঝরে যাবে’, ‘আজ তুমি দূর বহু দূর’, ‘মন শুধু মন ছুঁয়েছে’, ‘কী কারণে কান্দ রে মন’, ‘মাটির ইঞ্জিন এই দেহটা পুইড়া হইল কালা’, ‘মনে বড় আশা ছিল যাব মদিনায়’, ‘রাত কেটে যায় একা নিরালায়’, ‘যতবার দীপ জ্বালি জানি না সে দীপ কেন নিভে যায়' ও ‘আমি দেবদাস হতে পারব না’ ইত্যাদি।
১৯৭৯ সালে বাংলাদেশ টেলিভিশনে ‘মন শুধু মন ছুঁয়েছে’ গানটি পরিবেশন করার পর সেটি ব্যাপক জনপ্রিয়তা পায়। পরবর্তীতে ১৯৮১ সালে সোলস তাদের প্রথম অ্যালবামেও গানটি প্রকাশ করে। ১৯৮৪ অথবা ১৯৮৫ সালে তার নিজ নামে তার প্রথম একক অ্যালবাম ‘তপন চৌধুরী’ মুক্তি পায়। সোলস-এর সাথে ২২ বছর কাজ করার পর তিনি একক সঙ্গীতশিল্পী হিসেবে কাজ শুরু করেন। তিনি প্রায় ৩০০টি চলচ্চিত্রের গানে কণ্ঠ দিয়েছেন। ১৯৯০-এর দশকের পর তিনি বেশ কয়েক বছর সঙ্গীত জীবন থেকে দূরে সরে যান তবে ২০১৭ সালে পুনরায় ‘ফিরে এলাম’ একক অ্যালবাম প্রকাশ করেন।
তিনি সোমা চৌধুরীর সাথে বিবাহিত এবং তার সাথে একটি পুত্র সত্যম রয়েছে। তারা মন্ট্রিয়েল, অন্টারিও, কানাডাতে থাকে।
পশ্চিমবঙ্গ বিধানসভা নির্বাচন, ১৯৬২

পশ্চিমবঙ্গ বিধানসভা নির্বাচন, ১৯৬২ হল ওই বছর ভারতের পশ্চিমবঙ্গ রাজ্যে আয়োজিত বিধানসভার নির্বাচন।
নির্বাচনের আগে ভারতের কমিউনিস্ট পার্টি, সারা ভারত ফরওয়ার্ড ব্লক, মার্ক্সবাদী ফরওয়ার্ড ব্লক, ভারতের বিপ্লবী কমিউনিস্ট পার্টি, ভারতের বলশেভিক পার্টি ও বিপ্লবী সমাজতন্ত্রী দল একত্রে সংযুক্ত বামফ্রন্ট নামে একটি নির্বাচনী জোট গঠন করেছিল।
সিঙ্গাইর পাইলট উচ্চ বিদ্যালয়

সিঙ্গাইর পাইলট উচ্চ বিদ্যালয় বাংলাদেশের মানিকগঞ্জ জেলার সিংগাইর শহরের একটি মাধ্যমিক বিদ্যালয়। এটি মানিকগঞ্জ জেলার, সিঙ্গাইর উপজেলার সিঙ্গাইর পৌরসভার 
সন্নিকটে সিংগাইর শহরে অবস্থিত। এটি ১৯৪০ সালে প্রতিষ্ঠিত। স্কুলটিতে ৬ষ্ঠ থেকে ১০ম শ্রেণী পর্যন্ত শিক্ষা দেয়া হয় যেখানে মেয়েরা প্রভাতি ও ছেলেরা দিবা শাখায় অধ্যায়ন করে। এস এস সি পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে ঢাকা শিক্ষা বোর্ডে সেরা দশের মধ্যে অবস্থান করছে। স্কুলটিতে প্রায় ৫১০০ শিক্ষার্থী অধ্যয়ন করে।
জয়মন্টপ উচ্চ বিদ্যালয়

জয়মন্টপ উচ্চ বিদ্যালয় মানিকগঞ্জ জেলার সিঙ্গাইর উপজেলার অবস্থিত একটি বিদ্যালয়। এটি ১৯২৯ সালে প্রতিষ্ঠিত। স্কুলটিতে ৬ষ্ঠ থেকে ১০ম শ্রেণী পর্যন্ত শিক্ষা দেয়া হয় যেখানে মেয়েরা প্রভাতি ও ছেলেরা দিবা শাখায় অধ্যায়ন করে। এস এস সি পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে মানিকগঞ্জ শিক্ষা বোর্ডে সেরা দশের মধ্যে অবস্থান করছে। স্কুলটিতে প্রায় ৫১০০ শিক্ষার্থী অধ্যয়ন করে।